[{"text_idx": "#000001", "text": "Mae Iesu Grist wedi gorchymyn i`w eglwys i fynd a\u0302`r efengyl i`r holl fyd ac mae hynny`n golygu nid yn unig gwledydd pell dros y mo\u0302r ond hefyd ein pentrefi a`n trefi yma yng Nghymru. Gwyddom i gyd am y dirywiad mawr yn hanes Cristnogaeth yn ein gwlad ac fel mae cenhedlaeth ar o\u0302l cenhedlaeth o blant yn tyfu fyny heb wybod fawr ddim am Dduw a`r ystyr i fywyd sydd ar gael ym mherson Iesu Grist."}, {"text_idx": "#000003", "text": "Mae\u2019r broses o sefydlu clwb yn cymryd misoedd o gynllunio manwl ymlaen llaw ynghyd ag hyfforddiant i\u2019r rhai fydd yn cynorthwyo o wythnos i wythnos. Penodir arweinydd ar bob clwb a thelir cydnabyddiaeth o \u00a340 y sesiwn a chostau teithio. Mewn cyfnod o drai ar y ffydd Gristnogol yn ein gwlad, ein nod fel Menter yw sicrhau bod tystiolaeth am yr efengyl yn cael ei gynnig i blant a fyddai fel arall yn amddifad o\u2019r fraint."}, {"text_idx": "#000004", "text": "Os ydych yn byw o fewn sir Gaerfyrddin ac os oes gennych chi ddiddordeb i weld clwb Cristnogol i blant yn cael ei sefydlu yn eich ardal chi, yna dewch i gysylltiad. Rydym hefyd yn chwilio am bersonau cymwys sy\u2019n caru\u2019r Arglwydd Iesu Grist ac sy\u2019n barod i weithio gyda phlant i fod yn arweinwyr yn y clybiau hyn. Mae gan blant Cymru\u2019r hawl i glywed y newyddion da am Iesu Grist ac mae`n gyfrifoldeb ar yr eglwys i wneud yn siw\u0302r eu bod yn cael y cyfle."}, {"text_idx": "#000005", "text": "Am fanylion pellach, cysylltwch a\u0302 Nigel Davies ar (01994)230049 neu mic@uwclub.net. Cofiwn eiriau Iesu Grist, \u201cGadewch i`r plant ddod ataf fi, peidiwch a\u0302`u rhwystro.\u201d (Marc 10:14)"}, {"text_idx": "#000007", "text": "Mae\u2019r clwb yn cyfarfod yn wythnosol ar nos Iau rhwng 5:30 \u2013 6:30 y.h. yn festri capel Calfaria, Penygroes. Mae J.A.M. yn glwb cyfrwng Cymraeg ac mae croeso i unrhyw blentyn ym mlynyddoedd 3 \u2013 6 i fynychu. Trefnir amrywiaeth o weithgareddau llawn hwyl gan gynnwys gemau, cystadlaethau, gwobrau a chrefft heb anghofio wrth gwrs y stori Feiblaidd. Arweinydd y clwb yw Cerian Beeden sy\u2019n athrawes profiadol ac yn athrawes Ysgol Sul. Am wybodaeth pellach am y clwb gellir cysylltu a naill ai Cerian ar 01269 832261 (e-bost ) neu Y Parchg. Aled Maskell ar 01554 775746 (e-bost )."}, {"text_idx": "#000010", "text": "Mae\u2019r clwb plant oedd yn arfer cyfarfod yn nhref Caerfyrddin wedi symud i Ysgol Llangynnwr ac wedi ei ail lansio fel \u201cClwb Sbarc.\u201d Mae\u2019r clwb yn cyfarfod ar nos Iau yn Neuadd yr ysgol rhwng 5:45 \u2013 6:45 y.h. ac yn darparu ar gyfer plant blynyddoedd 3 \u2013 6. Estynnir groeso cynnes i blant o bob ysgol. Yr arweinydd yw Catrin Hampton sy\u2019n swyddog plant, ieuenctid a theuluoedd yn sir Gaerfyrddin. Am wybodaeth pellach gellir cysylltu a\u0302 Catrin ar 07595183826."}, {"text_idx": "#000012", "text": "Ym mis Medi 2013 cychwynwyd clwb J.A.M. (\u201cJoio a Moli\u201d) yn Rhydaman. Lansiwyd y clwb gan Rosfa\u2019r Consuriwr ac mae\u2019n cwrdd yn wythnosol ar nos Iau yn ystod tymhorau\u2019r ysgol yn Neuadd Gellimanwydd o 5:30 \u2013 6:30 y.h. Darperir ar gyfer plant blynyddoedd 2- 6. Mae\u2019r arweinyddiaeth yn cael ei rannu rhwng Lisa Jones, Ann Finch ac Einir Jones ac mae yna groeso cynnes i blant yr ardal i fynychu\u2019r clwb ac ymuno yn yr hwyl. Am fanylion pellach gellir cysylltu a\u0302 Lisa ar 01269 820730 / neu Einir Jones ar 01269 597018 / einir.jones@yahoo.co.uk Isod gwelir lluniau a dynnwyd yn ystod y lansiad."}, {"text_idx": "#000013", "text": "Ym mis Chwefror 2014 cychwynwyd gwaith plant yn Nyffryn Tywi. Cynhaliwyd lansiad swyddogol yn Neuadd Y Pentref, Llanarthne a daeth nifer dda o blant a\u2019u rhieni ynghyd i\u2019r neuadd i gefnogi\u2019r fenter newydd. Fe\u2019u diddanwyd gan Rosfa\u2019r Consuriwr mewn sioe arbennig o hud a lledrith. Wedi ei blethu i mewn i\u2019r sioe roedd neges Gristnogol a fu\u2019n ffordd effeithiol iawn i gyflwyno\u2019r clwb newydd."}, {"text_idx": "#000014", "text": "Mae Clwb fi a Fe yn cyfarfod yn wythnosol ar nos Lun rhwng 6:00 \u2013 7:00 y.h. yn ystod tymhorau\u2019r ysgol yn Neuadd Y Pentref, Llanarthne ac mae\u2019n darparu ar gyfer plant blynyddoedd 2 \u2013 6. Arweinydd y clwb yw Cerian Beeden a gellir cysylltu a\u0302 Cerian ar 01269 832261 neu e-bost "}, {"text_idx": "#000016", "text": "Yn dilyn misoedd o baratoi ac o gydweithio rhwng y Bedyddwyr, yr Annibynwyr a\u2019r Presbyteriaid yn Llangennech sefydlwyd Clwb Hwyl Y Llan yn Chwefror 2016. Cynhaliwyd lansiad llwyddiannus yn Ysgol Gynradd Llangennech o dan arweiniad Rosfa\u2019r Consuriwr. Mae\u2019r clwb yn cyfarfod yn wythnosol ar nos Lun rhwng 6:00 \u2013 7:00 y.h. yn ystod tymhorau\u2019r ysgol yn Neuadd Ysgol Y Babanod, Llangennech. Arweinydd y clwb yw Elin Partridge, sy\u2019n gynorthwydd dosbarth yn Ysgol Y Srade, Llanelli. Am wybodaeth bellach gellir cysylltu ag Elin ar 07854570782 neu Mae\u2019r clwb yn darparu ar gyfer plant blynyddoedd 3 \u2013 6 ac mae croeso cynnes i bawb."}, {"text_idx": "#000018", "text": "Rosfa gyda dau wirfoddolwr yn ei helpu i wneud tric."}, {"text_idx": "#000019", "text": "Rosfa a\u2019r plant yn cael hwyl yn y sioe lansio."}, {"text_idx": "#000020", "text": "Tecwyn Y Tedi yn galw heibio yn y sioe lansio."}, {"text_idx": "#000021", "text": "Sefydlwyd Clwb Sbri no\u0302l yn 2011 gan Y Parchg. Catrin Roberts ac yna yn 2017 fe wnaeth y clwb ymuno gyda chynllun clybiau plant Myrddin. Mae\u2019r clwb yn darparu at gyfer plant blynyddoedd 2 \u2013 6 ac mae\u2019n cwrdd yn wythnosol yn ystod tymhorau\u2019r ysgol o 4:15 \u2013 5:15 yn festri Capel Soar, Pontyberem. Arweinydd y clwb yw Elin Partridge, sydd hefyd yn arwain Clwb Hwyl Y Llan, Llangennech. Am wybodaeth bellach gellir cysylltu ag Elin ar 07854570782 neu Mae croeso cynnes i bawb."}]